Diari Oficial de la Generalitat Valenciana


Sumari del DOGV 5708, del 21-02-2008 (2008/1623)

Informació pública de l'aprovació del Programa d'Actuació Integrada de la Unitat d'Execució UEI-1.2 del Sector PPI-1.
---------------------------------------------------------------------------------------------------------------------

### Dades del document

Número de DOGV
:   5708

Data del DOGV
:   21-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1623


Data del document
:   05-12-2007

Organisme emissor
:   Ajuntament d'Alginet

Tipus de document
:   Informació Pública

Descriptors 

:   * Alginet
    * administració local
    * pla d'urbanisme

Informació pública de l'aprovació del Programa d'Actuació Integrada de la Unitat d'Execució UEI-1.2 del Sector PPI-1. [2008/1623]  
El Ple de la Corporació, en la sessió extraordinària celebrada el dia 24 de maig de 2007 va adoptar l'Acord següent:   
«Primer. Desestimar l'al·legació presentada per Salvador Hervás Gómez en nom i representació de l'entitat Frutas Ya-boy, SL, amb NIF F46994415, registre d'entrada número 4961, de data 19 de desembre de 2006 respecte de l'exclusió de l'àmbit de l'actuació integrada dels terrenys on exercix la seua activitat i respecte que no s'aprove l'alternativa tècnica presentada; i estimar-la pel que fa a considerar-la com a part afectada en l'expedient de programació de la UEI-1.2.  
Segon. Desestimar l'al·legació per Josefa Jiménez Fernández (registre d'entrada 5056, de 22.12.2006) respecte de l'adquisició de l'excedent d'aprofitament i informar a l'al·legant de l'obligació legal d'aportar a l'urbanitzador els títols acreditatius dels seus drets perquè puguen ser exercitats en el si de l'actuació.  
Tercer. Desestimar l'al·legació formulada per Mercedes Greus Mendoza i Salvador Esparza Lluch en escrit amb certificat de correus de data 23 de desembre de 2006 i amb registre d'entrada número 61 de data 3 de gener de 2007 respecte de les alteracions en el planejament vigent pel projecte d'urbanització i estimar-la en allò referent a la valoració de les instal·lacions i s'haurà de precisar en el projecte de reparcel·lació.  
Quart. Aprovar el Programa d'Actuació Integrada de la unitat d'execució UEI 1.2 del Sector PPI-1 per al seu desenvolupament per gestió indirecta a càrrec de Georural, SL, amb NIF G14132288.  
Cinqué. Requerir l'adjudicatari del programa perquè en el termini de 15 dies comptadors a partir de l'endemà de la recepció d'este acord procedisca a la constitució de garantia definitiva per import de 177.017,82 € en qualsevol de les formes regulades en l'article 36 del Text Refós de la Llei de Contractes de les Administracions Públiques aprovat per Reial Decret Legislatiu 2/2000, de 16 de juny.  
Sisé. Formalitzar el contracte de desplegament i execució del PAI de la UEI 1.2 del Sector PPI-1 en document administratiu en el termini màxim d'1 mes, i es faculta l'Alcaldia per a la firma.  
Seté. Remetre a la conselleria competent en urbanisme còpia del programa d'actuació integrada, i s'adjuntarà el contracte i la proposició juridicoeconòmica, per a la inscripció en el Registre Autonòmic i en els termes indicats en l'article 145.2 de la Llei 16/2005.  
Huité. Publicar este acord en el Diari Oficial de la Comunitat Valenciana i en el Diario Oficial de la Unión Europea.  
Nové. Notificar l'acord a interessats en l'expedient i participants en el concurs».  
La qual cosa es fa pública perquè se'n prenga coneixement i en compliment del que establixen els articles 104 i 137 de la Llei 16/2005, Urbanística Valenciana, de 30 de desembre, i es farà constar que l'esmentat acord és definitiu en via administrativa, i es podrà interposar contra este els recursos següents:  
a) Recurs de reposició, amb caràcter potestatiu, davant l'òrgan municipal que el va dictar. El termini per a interposar este recurs serà d'un mes, comptador des de l'endemà de la publicació. Interposat el recurs, no es podrà interposar recurs contenciós administratiu fins que aquell s'haja resolt expressament o s'haja produït la desestimació per silenci pel transcurs d'un mes, comptador des de la data d'interposició, sense haver-se notificat la resolució, i en este cas quedarà expedita la via contenciosa administrativa.  
b) Recurs contenciós administratiu, directament, davant la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar este recurs és: a) dos mesos, comptadors a partir de l'endemà de la publicació d'este acte, si no s'ha interposat el potestatiu de reposició; b) de dos mesos, comptadors des de l'endemà en què es notifique la resolució expressa del recurs de reposició, o c) de sis mesos, comptadors a partir de l'endemà a aquell en què s'haja d'entendre's desestimat el recurs de reposició.  
De conformitat amb l'article 448 del ROGTU, és impugnable en via administrativa l'acte d'adjudicació del contracte a l'urbanitzador, i d'aprovació del programa d'actuació integrada.  
Esta publicació val també de notificació al titular desconegut de la parcel·la que s'indica a continuació, als efectes previstos en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:   
Referència cadastral 2023119JL5904C2904RH  
Localització: CL Polígon 4 64 sòl  
Alginet 46850-València  
Titular Desconegut  
Domicili fiscal: domicili propi València 46414-Valencia  
Alginet, 5 de desembre de 2007.- L'alcalde: Enrique Girona Climent.